CELEX: 62014CN0236
Language: da
Date: 2014-05-12 00:00:00
Title: Sag C-236/14: Sag anlagt den 12. maj 2014 — Europa-Kommissionen mod Irland

7.7.2014   
            
            
               DA
            
            
               Den Europæiske Unions Tidende
            
            
               C 212/22
            
         Sag anlagt den 12. maj 2014 — Europa-Kommissionen mod Irland
   (Sag C-236/14)
   2014/C 212/25
   Processprog: engelsk
   
      Parter
   
   
      Sagsøger: Europa-Kommissionen (ved P. Hetsch, K. Herrmann og L. Armati, som befuldmægtigede)
   
      Sagsøgt: Irland
   
      Sagsøgerens påstande
   
   
               —
            
            
               Det fastslås, at Irland har tilsidesat sine forpligtelser i henhold til artikel 27, stk. 1, i Europa-Parlamentets og Rådets direktiv 2009/28/EF af 23. april 2009 om fremme af anvendelsen af energi fra vedvarende energikilder og om ændring og senere ophævelse af direktiv 2001/77/EF og 2003/30/EF (1), idet Irland ikke har vedtaget bestemmelser til gennemførelse af de definitioner, der er fastsat i artikel 2, litra f), h), m), n) og o), og de krav, der er fastsat i artikel 3, stk. 2 og 4, artikel 5, artikel 13, stk. 1, litra a)-e), artikel 15, stk. 6, litra e), artikel 16, stk. 1, 3, 5, 6, og stk. 7, andet punktum, samt stk. 8, artikel 17, stk. 1-5, artikel 17, stk. 6, vedrørende flydende biobrændsler, artikel 17, stk. 8, artikel 18, stk. 1 og 3, vedrørende flydende biobrændsler, artikel 18, stk. 7, artikel 19, stk. 1 og 3, artikel 21, stk. 1, andet punktum, og bilag II-V samt VII til dette direktiv, eller under alle omstændigheder ikke har underrettet Kommissionen om sådanne bestemmelser.
            
         
               —
            
            
               Irland pålægges med virkning fra datoen for Domstolens dom i henhold til artikel 260, stk. 3, TEUF, at betale en tvangsbøde på 25  447,50 EUR pr. dag, som skal indbetales på kontoen for Unionens egne indtægter, for at have tilsidesat sin forpligtelse til at meddele foranstaltninger til gennemførelse af et direktiv, som er vedtaget efter en lovgivningsprocedure.
            
         
               —
            
            
               Irland tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Fristen for gennemførelse af direktivet udløb den 5. december 2010.
   
      (1)  EUT L 140, s. 16.